STATYBOS RANGOS DARBŲ PIRKIMO–PARDAVIMO SUTARTIS NR.

202 \_ m.\_\_\_\_\_\_\_\_ \_\_\_ d.

Klaipėda

**Akcinė bendrovė Klaipėdos valstybinio jūrų uosto direkcija**, juridinio asmens kodas 240329870, kurios registruota buveinė yra J. Janonio g. 24-1, 92251 Klaipėda, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Algio Latako, veikiančio pagal bendrovės įstatus, toliau vadinama ir **Užsakovu**,

ir

\_\_\_\_\_\_\_\_\_\_\_\_\_ atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio \_\_\_\_\_\_\_\_\_\_\_\_\_\_\_\_\_\_\_\_\_, toliau vadinama **Rangovu**, toliau kartu šioje statybos rangos darbų pirkimo–pardavimo sutartyje vadinamos Šalimis, o kiekviena atskirai – Šalimi, sudarė šią statybos rangos darbų pirkimo–pardavimo sutartį, toliau vadinamą Sutartimi, ir susitarė dėl toliau išvardytų sąlygų.

# SUTARTIES OBJEKTAS

* 1. Sutartimi Rangovas įsipareigoja savo rizika, medžiagomis, įrengimais (toliau bendrai vadinami medžiagomis) ir lėšomis atlikti objekto ***„Klaipėdos valstybinio jūrų uosto krantinės Nr. 1 šiaurinės dalies (256,99 m) ir krantinės Nr. 2 Burių g. 19, Klaipėdoje, paprastasis remontas“*** (toliau – Objektas) statybos darbus (toliau – Darbai) pagal Rangovo parengtą *„Klaipėdos valstybinio jūrų uosto krantinės Nr. 1 šiaurinės dalies (256,99 m) ir krantinės Nr. 2 Burių g. 19, Klaipėdoje, paprastasis remontas“* paprastojo remonto aprašą (toliau – Projektas) bei perduoti juos Užsakovui, o Užsakovas įsipareigoja priimti kokybiškai atliktus Darbus ir už juos sumokėti Sutartyje nustatyta tvarka.
  2. Rangovas, vadovaudamasis *2024-11-28 Užsakovo patvirtinta technine užduotimi Nr. T-114 (toliau – Techninė užduotis),* Lietuvos Respublikoje galiojančiais teisės aktais ir normatyviniais statybos techniniais reglamentais, privalės parengti objekto *„Klaipėdos valstybinio jūrų uosto krantinės Nr. 1 šiaurinės dalies (256,99 m) ir krantinės Nr. 2 Burių g. 19, Klaipėdoje, paprastasis remontas“* paprastojo remonto aprašą (toliau – Paslaugos).

# SUTARTIES GALIOJIMAS, VYKDYMO TERMINAI

* 1. Sutartis įsigalioja ją pasirašius abiem Šalims ir Rangovui pateikus Sutarties sąlygas atitinkantį Sutarties vykdymo užtikrinimo dokumentą. Sutartis galioja iki visiško įsipareigojimų pagal Sutartį įvykdymo.
  2. Bendras Paslaugų ir Darbų atlikimo terminas – **240** d. nuo Sutarties įsigaliojimo dienos. Bendrą Paslaugų ir Darbų atlikimo terminą sudaro:
     1. **Paslaugų atlikimas** – per 1**40** kalendorinių dienų nuo Sutarties įsigaliojimo dienos;
     2. **Darbų atlikimas ir užbaigtų Darbų perdavimas Užsakovui** su statybos užbaigimo dokumentais – per **100** d. nuo Sutarties 2.2.1 papunktyje įvykdytų sąlygų (Darbai krantinėse galės būti vykdomi, kai krantinės Nr. 1 šiaurinėje dalyje (256,99 m) ir krantinėje Nr. 2 nebus vykdomi krovos darbai arba jei Užsakovas raštu Rangovui nenurodys kitaip):

**2.2.2.1. statybvietės perdavimas Rangovui** – per 20 d. nuo 2.2.1 papunktyje įvykdytų sąlygų;

**2.2.2.2. Darbų atlikimas ir užbaigtų Darbų aktu perdavimas Užsakovui** su privalomaisiais statybos užbaigimo procedūroms atlikti dokumentais – **per 80 d**. nuo Sutarties 2.2.2.1 papunktyje įvykdytų sąlygų.

* 1. Paslaugų ir Darbų atlikimo eiga ir eiliškumas nustatomi pagal Rangovo sudarytą ir Sutartyje nustatyta tvarka suderintą kalendorinį Paslaugų ir Darbų atlikimo grafiką.
  2. Sutarties vykdymo metu paaiškėjus Sutarties 2.6 ir 2.7 punktuose numatytoms aplinkybėms, taip pat kitoms, Sutartyje nenumatytoms aplinkybėms, kurių Rangovas pagrįstai negalėjo numatyti, Paslaugų ir Darbų atlikimo terminas Šalių susitarimu gali būti pratęstas tiek, kiek truko aplinkybės, trukdančios Paslaugoms suteikti ir Darbus atlikti laiku.
  3. Prašymas pratęsti Paslaugų ir Darbų atlikimo terminą kartu su visais prašymą pagrindžiančiais dokumentais privalo būti pateiktas Užsakovui iki prašomo pratęsti Paslaugų ir Darbų atlikimo termino pabaigos. Paslaugų ir Darbų atlikimo termino pratęsimas nustatomas Užsakovo ir Rangovo rašytiniu susitarimu.
  4. Rangovas turi teisę kreiptis į Užsakovą dėl Darbų atlikimo termino pratęsimo, jeigu:
     1. Užsakovas nevykdo ar netinkamai vykdo Sutartimi jam nustatytus įpareigojimus ir todėl Rangovas negali atlikti Paslaugų ir Darbų iš dalies arba visiškai;
     2. Užsakovo Rangovui pateikiami nurodymai turi įtakos Darbų atlikimo terminui;
     3. meteorologinės sąlygos yra išskirtinai nepalankios technologiniam procesui vykdyti, t. y. oro temperatūra žemesnė nei –20 o C, žemės temperatūra žemesnė nei –10 o C, vidutinis paros vėjo greitis lygus arba didesnis nei 15 m/s, ir tai pagal Rangovo pateiktą informaciją patvirtina techninę priežiūrą atliekantis asmuo;
     4. bet koks uždelsimas, kliūtys arba trukdymai, sukelti arba priskirtini Užsakovui ir (arba) Užsakovo samdomiems tretiesiems asmenims, ar nuo Užsakovo nepriklausančių trečiųjų asmenų veiksmai Rangovui trukdo laiku atlikti Paslaugas ir Darbus;
     5. Sutarties vykdymo metu atsiranda papildomų darbų ir jų atlikimas turi įtakos Paslaugų ir Darbų atlikimo terminui;
     6. Sutarties vykdymo metu pasikeitus LR teisės aktų nuostatoms, reglamentuojančioms Paslaugų ir Darbų trukmę, terminus ir (arba) jų priėmimo tvarką.

2.7. Rangovas turi teisę kreiptis į Užsakovą dėl Paslaugų atlikimo termino pratęsimo, jeigu:

2.7.1. Užsakovas nevykdo ir (ar) netinkamai vykdo Sutartimi jam nustatytus įsipareigojimus ir todėl Rangovas negali tinkamai suteikti Paslaugų ar jų dalies;

2.7.2. trečiųjų asmenų veiksmai arba bet koks uždelsimas, kliūtys arba trukdymai Rangovui trukdo laiku teikti Paslaugas;

2.7.3. Užsakovo Rangovui pateikiami nurodymai turi įtakos Rangovo Paslaugų teikimo terminui;

2.7.4. bet koks uždelsimas, kliūtys arba trukdymai, sukelti arba priskirtini Užsakovui ir (arba) Užsakovo samdomiems tretiesiems asmenims, Rangovui trukdo laiku atlikti Paslaugas.

# KAINA (KAINODAROS TAISYKLĖS) IR MOKĖJIMO SĄLYGOS

* 1. Sutarties kainai apskaičiuoti taikomas kainos apskaičiavimo būdas – fiksuotos kainos.
  2. Sutarties kaina:

|  |  |
| --- | --- |
| Sutarties kaina be PVM | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |
| PVM (21 %) | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |
| Sutarties kaina (Sutarties kainos be PVM ir PVM suma) | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |

* + 1. Paslaugų kaina:

|  |  |
| --- | --- |
| Paslaugų kaina be PVM | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |
| PVM (21 %) | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |
| Paslaugų kaina (Projekto parengimo kainos be PVM ir PVM suma) | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |

* + 1. Darbų kaina:

|  |  |
| --- | --- |
| Darbų kaina be PVM | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |
| PVM (21 %) | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |
| Darbų kaina (Darbų kainos be PVM ir PVM suma) | \_\_\_\_\_\_\_\_\_\_\_\_\_\_ (nurodyti sumą skaičiais ir mokėjimo valiutą) \_\_\_\_\_\_\_\_\_\_\_\_\_\_ (nurodyti sumą ir mokėjimo valiutą žodžiais) |

* 1. Pradinė Sutarties vertė yra lygi Sutarties sudarymo metu nurodytai Sutarties kainai be PVM nurodytai 3.2 p., t. y. *\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)*. Pradinė Sutarties vertė nekinta per visą Sutarties vykdymo laikotarpį.
  2. Sutarties kaina apima visas Rangovo išlaidas, susijusias su Sutartyje numatytų įsipareigojimų tinkamu įvykdymu, ir visus mokesčius, įskaitant pridėtinės vertės mokestį (toliau – PVM). PVM mokamas pagal privalomuosius norminius aktus, taikytinus Lietuvos Respublikos įstatymus ir tarptautinius susitarimus. Rangovas patvirtina, kad jis gerai išanalizavo pirkimo dokumentuose Užsakovo pateiktą techninę užduotį bei kitą dokumentaciją, numatė ir įvertino visą Paslaugų, kurias reikia atlikti, apimtį. Jeigu tinkamai įvykdyti Sutartį yra būtina atlikti tam tikras paslaugas, kurias sudarydamas Sutartį būtų numatęs kiekvienas profesionalus ir protingas Rangovas, tačiau Rangovas jų nenumatė ir neįtraukė į vykdyto pirkimo metu pateiktą pasiūlymą, tai šias paslaugas Rangovas įsipareigoja atlikti savo sąskaita.
  3. Rangovas pats savo sąskaita vykdo visas mokestines prievoles ir (ar rinkliavas), kurios atsirado ar gali atsirasti vykdant Sutartį, ir prisiima visą riziką, susijusią su mokestinių prievolių ir (ar) rinkliavų, jei tokių būtų, vykdymu. Užsakovas nekompensuoja Rangovui jokių pastarojo išlaidų, susijusių su šiame punkte nurodytų prievolių tinkamu vykdymu, išskyrus kitus atvejus, aptartus Sutartyje (jei tokių būtų).
  4. Užsakovas už visą pirkimo dokumentuose ir Sutartyje numatytą Sutarties objektą sumoka Rangovui Sutarties kainą, jeigu faktinis Darbų kiekis nesiskiria daugiau kaip 10 (dešimt) procentų, skaičiuojant nuo pradinės Sutarties vertės.
  5. Sutarties kaina nekeičiama per visą Sutarties galiojimo laikotarpį, išskyrus Sutartyje numatytus kainos peržiūros ir keitimo atvejus:
     1. **dėl pasikeitusių mokesčių** – Sutarties galiojimo metu pasikeitus Paslaugoms ir Darbams taikomam PVM, Sutarčiai bus taikomas pakeistas PVM tarifas. Sutarties kaina peržiūrima po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Sutarties kaina be PVM dėl mokesčio pokyčio nebus keičiama, nebent priimti teisės aktai numatytų kitaip. Dėl PVM pasikeitimo perskaičiuota Sutarties kaina bus lygi sumai, gautai prie Sutartyje nurodytos Sutarties kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip. Sutarties kaina perskaičiuojama toms Paslaugoms ir tiems Darbams, kurie pagal Sutartį yra atliekami ir už juos sumokama po atitinkamo teisės akto įsigaliojimo;
     2. **dėl atsisakomų ar papildomai įsigyjamų Paslaugų** Sutarties kaina keičiama, kai Sutartyje ar Pirkimų įstatymo 97 str. 1 d. 2–5 punkto ir 2 d. nustatytais pagrindais Pirkėjas atsisako dalies Paslaugų arba įsigyja papildomų paslaugų;
     3. **dėl Darbų faktinio kiekio pasikeitimo** Sutarties kaina didinama arba mažinama Sutartyje nustatyta tvarka, kai faktinis Darbų kiekis padidėja arba sumažėja daugiau kaip 10 (dešimt) procentų, skaičiuojant nuo pradinės Sutarties vertės, taip pat kai LR pirkimų, atliekamų vandentvarkos, energetikos, transporto ar pašto srities perkančiųjų subjektų, įstatymo (toliau – Įstatymas) 97 str. 1 d. 2–5 punktuose ir 2 d. nustatytais pagrindais įsigyjami papildomi darbai arba atsisakoma Darbų dalies.
  6. Sutarties kaina keičiamos dvišaliu rašytiniu Šalių susitarimu.
  7. Už Paslaugas sumokama per 30 (trisdešimt) dienų po to, kai pasirašomas Paslaugų priėmimo–perdavimo aktas ir jo pagrindu Pirkėjas priima Sutartyje nustatyta tvarka pateiktą sąskaitą faktūrą.
  8. Rangovui už atliktus Darbus bus sumokėta taip:
     1. Rangovo pasirinkimu, per 5 (penkias) dienas nuo Sutarties įsigaliojimo raštu pranešus Užsakovui pageidaujamo gauti avanso dydį, Rangovui gali būti mokamas avansas. Rangovui mokamo avanso dydis negali būti didesnis kaip 20 proc. nuo Sutarties 3.2.2 papunktyje nurodytos Sutarties kainos be PVM, t. y. \_\_\_\_\_\_\_\_\_\_\_\_\_\_\_ Eur (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_*). Avansas sumokamas Rangovui per 14 (keturiolika) dienų nuo Sutarties 7 skyriuje nurodyto avansinio mokėjimo garantijos pateikimo Užsakovui;
     2. už atliktus Darbus, nurodytus Darbų kiekių ir kainų žiniaraštyje, pateiktame pagal Sutarties 8.5.4 p. nurodytas sąlygas, mokama pagal atliktų Darbų priėmimo–perdavimo aktus (1 priedas), sumokant Rangovui per po atliktų Darbų priėmimo ir perdavimo akto pasirašymo ir sąskaitos faktūros pateikimo apmokėti Sutartyje nustatyta tvarka dienos. Mokėjimai vykdomi atskaičius sulaikomą sumą ir užskaičius sumokėtą avansą, kai jis Rangovui mokamas;
     3. iš kiekvieno tarpinio mokėjimo užskaitoma tokia Rangovui sumokėto avanso procentinė dalis, kokio procentinio dydžio avansas Rangovui sumokėtas;
     4. visais atvejais iš paskutinių mokėtinų sumų užskaitoma visa sumokėta ir iš ankstesnių tarpinių mokėjimų neužskaityta avanso dalis. Jei paskutinės Rangovui mokėtinos sumos yra mažesnės nei likusi Užsakovui negrąžinta avanso dalis, Rangovas privalo sumokėti likusią Rangovui sumokėto avanso dalį per 5 (penkias) dienas nuo Užsakovo pareikalavimo;
     5. pagal pateiktą atliktų Darbų priėmimo–perdavimo aktą galimiems defektams ir kitiems trūkumams pašalinti ir galimiems nuostoliams padengti sulaikoma 5 (penkių) proc. atliktų Darbų vertės suma be PVM. Sulaikyta suma sumokama per 30 (trisdešimt) dienų nuo statybos užbaigimo dokumento užregistravimo, jeigu yra pateiktas Rangovo, Užsakovo ir techninės priežiūros atstovų pasirašytas teigiamas statybos darbų įvertinimo aktas;
     6. tuo atveju, jei bendras faktiškai atliekamų Darbų kiekis sumažėjo iki 10 (dešimties) proc., skaičiuojant nuo pradinės Sutarties vertės, 95 (devyniasdešimt penki) proc. likusios Rangovui nesumokėtos Sutarties kainos dalies sumokama Rangovui per 30 (trisdešimt) dienų nuo Rangovo užbaigtų Darbų perdavimo statytojui akto pasirašymo pagal Sutartyje nustatyta tvarka pateiktą sąskaitą faktūrą, 5 (penki) proc. likusios Rangovui nesumokėtos Sutarties kainos dalies sumokama per 30 (trisdešimt) dienų nuo statybos užbaigimo dokumento užregistravimo dienos, jeigu yra pateiktas Rangovo, Užsakovo ir techninės priežiūros atstovų pasirašytas teigiamas statybos darbų įvertinimo aktas.
  9. Pagal Sutartį priklausančias sumokėti pinigų sumas eurais Užsakovas sumoka Rangovui mokėjimo pavedimu į Sutartyje nurodytą banko sąskaitą. Laikoma, kad pinigai sumokėti tą dieną, kurią Užsakovas pateikė savo bankui mokėjimo nurodymą atlikti mokėjimo pavedimą.
  10. Vykdant Sutartį, Šalims pasirašius atliktų Paslaugų priėmimo–perdavimo aktą ir Darbų priėmimo–perdavimo aktą, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (SABIS) priemonėmis. Jeigu Rangovas nepateikia sąskaitų faktūrų šiame punkte nurodytu būdu, Užsakovas neatlieka mokėjimų ir šiuo atveju Užsakovui nebus taikoma Sutartyje nustatyta atsakomybė už atsiskaitymą ne laiku.

# DARBŲ KIEKIO (APIMTIES) KEITIMAI IR KITI SUTARTIES PAKEITIMAI

* 1. Sutarties sąlygos Sutarties galiojimo laikotarpiu gali būti keičiamos Sutartyje ir Įstatymo 97 str. nustatytais atvejais ir pagrindais.
  2. Rangovas patvirtina, kad jis gerai išanalizavo pirkimo dokumentuose Užsakovo pateiktą *2024-11-28 projektavimo užduotį Nr. T-114*, numatė ir įvertino visus Sutarties 1.1 ir 1.2 punktuose numatytas Paslaugas ir Darbus, kuriuos reikia atlikti, įskaitant ir Rangovo personalo bei techninių resursų (medžiagų) pristatymą ar išgabenimą į (iš) statybvietę (-ės) ar kitą vietą. Jeigu Sutarčiai tinkamai įvykdyti yra būtina atlikti tam tikrus darbus, kuriuos sudarydamas Sutartį būtų numatęs kiekvienas profesionalus ir protingas rangovas, tačiau Rangovas jų nenumatė ir neįvertino Paslaugų ir Darbų kiekių ir kainų žiniaraščiuose, tai šiuos darbus Rangovas įsipareigoja atlikti savo lėšomis.
  3. Paslaugos turi būti atliktos per Sutartyje nustatytą Paslaugų teikimo terminą. Paslaugų atlikimas dalimis negalimas, jei Sutartyje nėra nustatyta kitaip.
  4. Rangovas, įvykdęs visus Sutartimi prisiimtus įsipareigojimus, susijusius su Paslaugų atlikimu, privalo kreiptis į Užsakovą dėl Paslaugų priėmimo–perdavimo akto pasirašymo. Užsakovas turi ne vėliau kaip per 5 (penkias) darbo dienas pasirašyti Paslaugų priėmimo–perdavimo aktą arba atmesti Rangovo prašymą pasirašyti Paslaugų priėmimo–perdavimo aktą, nurodydamas priimto sprendimo motyvus, trūkumų ištaisymo terminus bei priemones, kurių Rangovas privalo imtis tam, kad Paslaugų priėmimo–perdavimo aktas būtų pasirašytas. Rangovas nurodytus trūkumus turi ištaisyti nedelsiant ir savo lėšomis. Paslaugų priėmimo–perdavimo aktas pasirašomas 2 (dviem) vienodą teisinę galią turinčiais egzemplioriais arba, sudarant elektroninį dokumentą, abiejų Šalių pasirašomas elektroniniu parašu. Jei Sutartyje numatytas Paslaugų teikimas etapais ir tarpiniai mokėjimai, šiame punkte nustatyta Paslaugų perdavimo Užsakovui tvarka taikoma ir perduodant Paslaugų dalį (etapą).
  5. Užsakovas pasirašo Paslaugų priėmimo–perdavimo aktą, jei Paslaugos atitinka Sutarties sąlygas, Lietuvos Respublikoje taikomų norminių dokumentų nustatytus reikalavimus bei kitus reikalavimus, įprastai keliamus tokio pobūdžio paslaugoms.
  6. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Užsakovo nuosavybė.
  7. Nuosavybės teisė į Paslaugų atlikimo rezultatą, kai toks sukuriamas, Užsakovui pereina nuo Sutartyje nustatyta tvarka pasirašyto Paslaugų priėmimo–perdavimo akto.
  8. Rangovas prisiima visą riziką atlikti visus Darbus, kurie, nors nėra aiškiai įvardinti Sutartyje, yra reikalingi, kad pagal Sutartį būtų tinkamai įvykdyti Darbai ir pasiekti Sutartyje nurodyti tikslai, funkcionalumas bei rezultatai. Tokie darbai yra Sutarties dalis ir nėra laikomi papildomais darbais.
  9. Techniniuose krantinių pasuose nurodyti atmušų kiekiai. Rengiant Projektą ir detalizavus sprendinius, atmušų pokyčiai nėra laikomi papildomais ir (ar) nevykdomais darbais ir į Sutarties 3.7.3 papunktyje nurodytą procentinį dydį, nustatytą Darbų kiekių pasikeitimui, neįskaičiuojami. Papildomais darbais taip pat nelaikomi darbai, kurie numatyti techniniame projekte, bet nenurodyti sąnaudų kiekių žiniaraštyje, bei medžiagų keitimas kitomis nepabloginant techniniame projekte nurodytų tų medžiagų specifikacijų.
  10. Atsisakant Darbų, vienus Darbus keičiant kitais, įsigyjant papildomus darbus, taikoma Sutarties 4.13 punkte nustatyta tvarka ir atitinkamai sumažinama ar padidinama Sutarties kaina. Kai faktinis Darbų kiekis padidėja arba sumažėja Sutarties 3.7.3 papunktyje nustatyto procentinio dydžio ribose (jo neviršija), Šalys tokius Darbų kiekio pokyčius užfiksuoja Sutarties 4.12 punkte nustatyta tvarka, nesudarydamos atskiro susitarimo dėl Sutarties keitimo ir nekeisdamos Sutarties kainos.
  11. Darbų keitimas vykdomas kaip keičiamų Darbų atsisakymas ir keičiančių (naujų) Darbų papildomas įsigijimas. Kai Darbai keičiami kitais darbais, tokie Darbų pakeitimai neturi pabloginti Sutarties rezultato.
  12. Darbų atsisakymas, papildomų darbų įsigijimas, vienų Darbų keitimas kitais ar kiti Darbų kiekio pasikeitimai vykdomi ir fiksuojami Šalių pasirašytame susitarime, kuris sudaromas pagal papildomų (nenumatytų) ar nevykdomų darbų aktą, rengiamą ir tvirtinamą nustatyta tvarka:
      1. nustačius, kad būtina atlikti papildomus darbus, atsisakyti Darbų arba vienus Darbus būtina keisti kitais darbais, Rangovas nedelsdamas, bet ne vėliau kaip per 5 (penkias) dienas nuo aplinkybių paaiškėjimo privalo informuoti dėl Darbų atsisakymo, papildomų darbų ir (ar) Darbų keitimo būtinumo, taip pat patvirtinimą, kad be vienų ar dalies papildomų darbų ir (ar) Darbų keitimo kitais neįmanoma užbaigti Darbų arba kad toks papildomų darbų atlikimas ir (ar) Darbų pakeitimas pagerins Objekto technines charakteristikas ir savybes;
      2. Užsakovas, gavęs iš Rangovo Sutarties 4.12.1 papunktyje nurodytą Rangovo pranešimą bei projektuotojo patvirtinimą, per 7 (septynias) darbo dienas į Objektą pakviečia komisiją, susidedančią iš Rangovo, Užsakovo atstovų ir nepriklausomo eksperto (jei tokio dalyvavimas būtų pripažintas būtinu);
      3. Komisijai įvertinus visą pateiktą dokumentaciją ir atlikus detalią statybvietės apžiūrą, Rangovas įsipareigoja per 5 (penkias) darbo dienas nuo pirmos komisijos posėdžio dienos surašyti ir pateikti Užsakovui papildomų (nenumatytų) ar nevykdomų darbų aktą, kurį pasirašo visi komisijos darbe dalyvavę asmenys ir kuriame išsamiai įvardijamos aplinkybės, kurios nulėmė papildomų (nenumatytų) ar nevykdomų darbų atsiradimą, įvertinamas jų pagrįstumas (būtinumas) ir priimamas sprendimas dėl papildomų (nenumatytų) darbų atlikimo būtinumo, nevykdomų darbų pripažinimo, statybinės dokumentacijos pakeitimo (papildymo), ekspertizės išvadų reikalingumo, vienų darbų keitimo kitais. Prie akto turi būti pridėta visa papildoma dokumentacija, kuri patvirtintų papildomų (nenumatytų) ar nevykdomų darbų pagrįstumą (statybos darbų dokumentacija, esamos situacijos nuotraukos, povandeninių apžiūrų aktai ar išvados, ekspertizės išvados (jei tokios yra) ir pan.);
      4. Užsakovas pagal Sutarties nuostatas parengtą papildomų (nenumatytų) ar nevykdomų darbų aktą patvirtina per 7 (septynias) darbo dienas nuo jo gavimo. Įvykdžius akte nustatytas sąlygas dėl papildomų darbų, Užsakovas per pagrįstą terminą organizuoja ir vykdo derybas su Rangovu dėl papildomų darbų kainų, kurios negali būti didesnės nei apskaičiuotos taikant Sutarties 4.14 punkte nustatytus metodus. Įvykus deryboms, Rangovas parengia ir pateikia Užsakovui pasiūlymą dėl papildomų darbų kainų (įkainių).
      5. Užsakovo patvirtinto papildomų (nenumatytų) ar nevykdomų darbų akto ir, kai vykdomos derybos dėl papildomų darbų kainų, po derybų Rangovo pateikto pasiūlymo dėl papildomų darbų kainų pagrindu Šalys pasirašo susitarimą dėl Sutarties pakeitimo.
  13. Rangovas gali pradėti vykdyti papildomus darbus, kai yra užbaigtos Sutarties 4.12 punkte nurodytos procedūros ir pasirašomas atskiras susitarimas dėl papildomų Darbų atlikimo. Kai Sutartyje nustatyta tvarka vieni Darbai keičiami kitais, taip pat kitais atvejais, kai būtina užtikrinti nepertraukiamą Darbų atlikimą, Rangovas gali pradėti vykdyti papildomus darbus iki susitarimo pasirašymo, Užsakovui patvirtinus po derybų pateiktą Rangovo papildomų darbų kainos pasiūlymą. Leidimą pradėti vykdyti papildomus darbus iki susitarimo pasirašymo suteikia Užsakovas, raštu informuodamas Rangovą Sutartyje nustatyta tvarka arba užfiksuojant tokį leidimą derybų metu. Rangovui pažeidus Sutarties 4.12 punkte nustatytą tvarką ar vykdant papildomus darbus iki jų pradžios nesudarius atskiro susitarimo, išskyrus atvejus, kai šiame punkte numatytais atvejais Užsakovas leidžia pradėti vykdyti papildomus darbus iki susitarimo sudarymo, Rangovo atlikti darbai laikomi kaip savavališki ir (ar) vykdomi nukrypus nuo normatyvinių statybos dokumentų. Rangovas, pažeidęs papildomų (nenumatytų) Darbų atlikimo sąlygas, netenka teisės reikalauti iš Užsakovo apmokėti atliktų Darbų kainą ir atlyginti dėl to turėtus nuostolius. Rangovo atsakomybės ribos dėl atliktų darbų rezultato, kai jie atliekami savavališkai ir (ar) nukrypstant nuo normatyvinių statybos dokumentų, apibrėžtos Sutarties 14.16 punkte.
  14. Atsisakant Darbų dalies, įsigyjant papildomus (nenumatytus) darbus arba vienus Darbus keičiant kitais, prioriteto tvarka taikomi nurodyti atsisakomų ar papildomai įsigyjamų Darbų kainos apskaičiavimo būdai:
      1. pritaikant Sutartyje nustatytus įkainius;
      2. jei įmanoma, išskaičiuojant kainos dalį iš Sutartyje numatyto įkainio;
      3. jei įmanoma, išskaičiuojant kainos dalį iš Sutartyje įkainotos atskiros pirkimo objekto sudedamosios dalies ar numatyto įkainio;
      4. įvertinant Darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos“ patvirtintas Tiesioginių ir netiesioginių išlaidų apskaičiavimo taisyklių nuostatas, galiojančias ir taikomas keitimo metu.
  15. Jeigu dėl papildomų (nenumatytų) ar nevykdomų darbų akto būtina keisti Projektą, vykdyti Projekto ekspertizę, tokius pakeitimus atlieka Užsakovas.
  16. Už papildomus darbus mokama taikant Sutartyje nustatytą apmokėjimo tvarką.
  17. Užsakovas turi teisę atsisakyti dalies Darbų, kurie nėra įvykdyti iki atsisakymo dienos, nemokant už juos, jei Rangovas vėluoja atlikti Darbus pagal kalendorinį darbų atlikimo grafiką ir toks Darbų atsisakymas leistų paspartinti objekto užbaigimą, arba dėl techninių ir (ar) technologinių priežasčių, dėl kurių gali pablogėti Užsakovo padėtis (ekonominė, finansinė), arba projektinėje dokumentacijoje numatytų darbų netikslinga vykdyti, ar kitais Sutartyje ar pirkimo dokumentuose numatytais atvejais. Darbų atsisakoma apie tai raštu pranešus Rangovui ne vėliau kaip prieš 60 (šešiasdešimt) dienų iki atsisakomų Darbų atlikimo pradžios pagal Rangovo pateiktą suderintą kalendorinį darbų atlikimo grafiką. Užsakovui atsisakant Darbų pagal šio punkto sąlygas, Sutarties kaina keičiama ir tuo atveju, jei bendras atsisakomų Darbų kiekis neviršija Sutarties 3.7.3 papunktyje nurodyto procentinio dydžio, skaičiuojant nuo pradinės Sutarties vertės. Rangovas patvirtina, kad nereikš Užsakovui jokių turtinių ar neturtinių pretenzijų, ar reikalavimų, jei Užsakovas šiame punkte nurodytais pagrindais atsisakys tam tikrų Darbų ar jų dalies.
  18. Sutartis keičiama Šalims pasirašius susitarimą dėl Sutarties pakeitimo, išskyrus Sutartyje aptartus atvejus, kai Sutarties sąlygos gali būti keičiamos vienašaliu raštišku pranešimu:
      1. jei Sutarties galiojimo laikotarpiu pasikeičia Sutarties Šalies adresas, banko sąskaitos Nr., kontaktiniai duomenys, kiti Sutartyje numatyti Šalies rekvizitai, Šalys rašytinio susitarimo dėl Sutarties pakeitimo nesudaro. Šalis, kuri keičia savo rekvizitus ar kitus duomenis, privalo, laikydamasi Sutartyje nustatytos informavimo tvarkos, apie pakeitimus raštu informuoti kitą Šalį.
      2. Kai Šalis, gavusi Sutartyje nustatytas sąlygas atitinkantį kitos Šalies prašymą perskaičiuoti Darbų įkainius, raštu praneša tokį prašymą pateikusiai Šaliai apie sutikimą perskaičiuoti Darbų įkainius, perskaičiuoti Darbų įkainiai taikomi po susitarimo perskaičiuoti Darbų įkainius sudarymo dienos perduodamiems Darbams arba po dienos, kada kitai Šaliai per Sutartyje nustatytą terminą buvo pranešta apie sutikimą perskaičiuoti Darbų įkainius, perduodamiems Darbams, priklausomai nuo to, kuri iš nurodytų aplinkybių įvyksta anksčiau.
  19. Kai Sutartis keičiama ne dėl kiekio (apimties) pakeitimų, Užsakovas, gavęs motyvuotą Rangovo prašymą pakeisti Sutarties sąlygas, nedelsdamas, bet ne ilgiau kaip per 7 (septynias) darbo dienas, turi nuspręsti, ar yra būtinas Sutarties sąlygų keitimas, ar ne. Jei Užsakovas nusprendžia keisti Sutarties sąlygas, Šalys susitaria kooperuotis ir bendradarbiauti, kad toks Sutarties pakeitimas, įskaitant visų reikiamų procedūrų atlikimą ir papildomo (-ų) susitarimo (-ų) pasirašymą, būtų atliktas abiem Šalims priimtinu terminu.
  20. Sutarties pakeitimai įsigalioja abiem Šalims pasirašius papildomą susitarimą, išskyrus Sutartyje aptartus atvejus, kai papildomi (nenumatyti) darbai gali būti pradėti vykdyti iki papildomo susitarimo pasirašymo.

# SUTARTIES VYKDYMO SUSTABDYMAS

* 1. Jeigu atsiranda pagrįstai reikšmingų aplinkybių, Užsakovas turi teisę sustabdyti Paslaugų, Darbų ar kurios nors jų dalies vykdymą tokia tvarka:
     1. Užsakovui gavus Rangovo rašytinį pranešimą su nurodytomis svarbiomis aplinkybėmis, Užsakovas gautas aplinkybes objektyviai įvertina ir raštu pripažįsta ar atsisako pripažinti aplinkybes svarbiomis;
     2. Užsakovo iniciatyva, šiam nustačius svarbias, objektyvias aplinkybes Darbams ar kuriai nors Darbų daliai sustabdyti.
  2. Jei Paslaugų ar Darbų atlikimas stabdomas vienu kartu (vienu pranešimu) daugiau nei 60 (šešiasdešimt) dienų, ir stabdoma ne dėl Rangovo kaltės, Rangovas pasibaigus 60 (šešiasdešimčiai) dienų gali rašytiniu pranešimu Užsakovo pareikalauti atnaujinti Darbų atlikimą per 30 (trisdešimt) dienų Užsakovui gavus tokį raštą. Užsakovui Rangovo reikalavimu neatnaujinus Paslaugų ar Darbų atlikimo, Rangovas įgyja teisę inicijuoti Sutarties nutraukimą Šalių susitarimu.
  3. Sutarties vykdymas gali būti stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai, taip pat tais atvejais, kai nustatomi netikslumai techninėje dokumentacijoje ir (ar) rangos proceso šalių yra pateikti pagrįsti techninės dokumentacijos sprendiniai, kuriais siūloma pagerinti siekiamą Sutarties rezultatą, ir (ar) atsiranda pagrįstos prielaidos atsirasti darbams, kurių atlikimo netikslinga (nėra galimybės) įtraukti į Sutarties vykdymą. Jei įtarimai ar kitos prieš tai nurodytos prielaidos nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo. Šiuo atveju Užsakovui nebus taikomos kokios nors sankcijos ar reikalavimai atlyginti kokius nors nuostolius (pvz., negautos pajamos, pelnas, pravaikštos ir kt.), numatytus Sutartyje ar teisės aktais dėl Sutarties sustabdymo, o Rangovui – už Darbų atlikimo terminų nesilaikymą, jei nustatoma, kad minėta esminė klaida ar pažeidimas padaryti ne dėl Rangovo kaltės.
  4. Kai dėl svarbių, objektyvių Sutarties vykdymo metu atsiradusių aplinkybių ar kad būtų galima patikrinti, ar iš tikrųjų buvo padarytos esminės klaidos ar pažeidimai, Sutarties vykdymas yra sustabdomas, stabdomi Paslaugų ar Darbų atlikimo terminai. Atnaujinus Sutarties vykdymą, Paslaugų ar Darbų atlikimo terminas pratęsiamas tiek, kiek Rangovui buvo likę iki Sutarties vykdymo sustabdymo. Jei nustatoma, kad esminė klaida ar pažeidimas padaryti ne dėl Rangovo kaltės, Rangovas neturi teisės reikšti Užsakovui bet kokių reikalavimų, įskaitant reikalavimus atlyginti nuostolius ar taikyti Užsakovui bet kokias sankcijas.

# DRAUDIMAS

* 1. Per 10 (dešimt) dienų po Sutarties įsigaliojimo Rangovas, su Užsakovu suderinęs draudimo sąlygas, privalo savo sąskaita apsidrausti projektuotojo civilinę atsakomybę bei Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu pagal Lietuvos Respublikos statybos įstatymo XI skyriaus (toliau – privalomasis draudimas) keliamus reikalavimus ir pateikti Užsakovui draudimo bendrovės Rangovui išduoto Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimo (poliso) ir mokėjimo pavedimo patvirtintas kopijas, patvirtinančias, kad visa ar pirma draudimo įmokos dalis yra sumokėta. Jei draudimo įmoka yra mokama dalimis, po kiekvienos draudimo liudijime nurodytos draudimo įmokos sumokėjimo per 10 (dešimt) dienų Rangovas privalo Užsakovui pateikti jos sumokėjimą patvirtinančio dokumento patvirtintą kopiją.
  2. Privalomuoju draudimu turi būti apdraustos Rangovo vykdomos Paslaugos, Darbai ir civilinė atsakomybė dėl kiekvieno naujai statomo, rekonstruojamo ar griaunamo statinio (kai draudimo objektas yra toks, kaip apibrėžiama LR statybos įstatymo 42 str. 3 d.) ne mažesne kaip 43 400 Eur (keturiasdešimt trijų tūkstančių keturių šimtų eurų) draudimo suma draudžiamajam įvykiui visam Paslaugų ir Darbų atlikimo laikotarpiui ir iki tol, kol visi Darbai pagal Projektą bus užbaigti.
  3. Jei Paslaugų ir Darbų atlikimo terminas pratęsiamas arba tokio termino nepratęsus Rangovas nėra baigęs vykdyti visų įsipareigojimų iki privalomojo draudimo poliso galiojimo pabaigos, Rangovas privalo savo sąskaita pratęsti (atnaujinti) sudarytą privalomojo draudimo sutartį ir pateikti Užsakovui 6.1 punkte nurodytus dokumentus visam Paslaugų ir Darbų atlikimo laikotarpiui.
  4. Rangovui laiku nepateikus šiame skyriuje nurodytų dokumentų, Užsakovas turi teisę sustabdyti mokėjimą už Paslaugas ir Darbus, kol bus pateikti draudimo polisai, arba nutraukti Sutartį.

# SUTARTIES ĮVYKDYMO IR AVANSO GRĄŽINIMO UŽTIKRINIMAS

* 1. Kai Sutarties 2.1 punkte Sutarties įsigaliojimas susietas su Sutarties įvykdymo užtikrinimo dokumento pateikimu, Rangovas privalo per 10 (dešimt) dienų po Sutarties pasirašymo pateikti Užsakovui neatšaukiamą pirmo pareikalavimo Sutarties įvykdymo užtikrinimo dokumentą – banko garantiją ar draudimo bendrovės laidavimo raštą 10 (dešimties) proc. nuo pradinės Sutarties vertės dydžio bei pateikti dokumentus, patvirtinančius, kad Rangovas sumokėjo visas privalomas įmokas už Sutarties įvykdymo užtikrinimo dokumentą. Kai Sutartyje nustatyta tvarka yra perskaičiuota Pradinė Sutarties vertė, Sutarties įvykdymo užtikrinimo dokumentas perskaičiuotai užtikrinimo sumai pateikiamas ne vėliau nei per 10 (dešimt) dienų nuo susitarimo perskaičiuoti Sutarties kainą sudarymo dienos.
  2. Sutarties įvykdymo užtikrinimo dokumento projektas turi būti pateiktas Užsakovui suderinti. Sutarties įvykdymo užtikrinimo dokumento galiojimo terminas privalo būti mažiausiai 30 (trisdešimčia) dienų ilgesnis nei bendras Darbų atlikimo terminas. Sutarties įvykdymo užtikrinimo dokumentas privalo galioti visiems Rangovo įsipareigojimams pagal Sutartį, įskaitant baudas, delspinigius, kitas Užsakovo pagrįstai reikalaujamas atlyginti išlaidas. Sutarties įvykdymo užtikrinimo dokumente turi būti numatyta, kad užtikrinimo suma turi būti išmokama Užsakovui ne vėliau kaip per 15 (penkiolika) dienų nuo pirmo raštiško Užsakovo pranešimo pateikimo jį išdavusiam subjektui, kuriame nurodoma reikalaujama suma ir nurodomi nevykdomi sutartiniai įsipareigojimai.
  3. Jei Darbų atlikimo terminas pratęsiamas arba tokio termino nepratęsus Rangovas nėra baigęs vykdyti visų įsipareigojimų pagal Sutartį, Rangovas ne vėliau nei likus 10 (dešimčiai) darbo dienų iki pateikto Sutarties įvykdymo užtikrinimo dokumento galiojimo termino pabaigos privalo pateikti pratęstą Sutarties įvykdymo užtikrinimo dokumentą tokiam terminui, kiek yra pratęsiamas Darbų atlikimo terminas, o kai Rangovas, nepratęsus Darbų atlikimo termino, nėra baigęs vykdyti visų įsipareigojimų – tokiam terminui, kad Sutarties įvykdymo užtikrinimo dokumentas galiotų ne mažiau nei 30 (trisdešimt) dienų po visiško Rangovo įsipareigojimų įvykdymo.
  4. Rangovui nepratęsus Sutarties įvykdymo užtikrinimo dokumento galiojimo, Sutartyje nustatytais atvejais nepateikus Sutarties įvykdymo užtikrinimo dokumento perskaičiuotai pradinei Sutarties vertei, Užsakovas turi teisę sustabdyti mokėjimus pagal Sutartį ir (arba) ją nutraukti.
  5. Kai Rangovas pasirenka gauti Sutartyje nustatyto dydžio avansą, Rangovas per 60 (šešiasdešimt) dienų nuo Sutarties įsigaliojimo avanso grąžinimui užtikrinti privalo pateikti avanso dydžio neatšaukiamą pirmo pareikalavimo besąlyginę avansinio mokėjimo grąžinimo garantiją. Avansinio mokėjimo grąžinimo garantija turi būti pateikta Užsakovui suderinti.
  6. Avansinio mokėjimo grąžinimo garantija turi būti išduota geros reputacijos banko (turinčio (ar jei jį turi patronuojantis bankas) ne mažesnį kredito reitingą kaip Standard & Poor‘s – BBB+, ar Moody’s – Baa1, ar Fitch – BBB+), garantija privalo galioti Sutarties 7.2 punkte nurodytą terminą arba kol bus grąžintas avansas, tačiau jos suma gali būti progresyviai mažinama Rangovo sugrąžintų avanso sumų dydžiais, nurodytais atliktų darbų priėmimo–perdavimo aktuose.
  7. Tuo atveju, jei Rangovas vėluoja atlikti Darbus per Darbų atlikimo terminą, likus ne mažiau nei 10 (dešimčiai) darbo dienų iki avansinio mokėjimo garantijos galiojimo pabaigos, Rangovas privalo pateikti pratęstą avansinio mokėjimo garantiją likusiai negrąžinto avanso sumai, kurios terminas privalo būti ne trumpesnis kaip 30 (trisdešimt) dienų po visiško Sutarties įvykdymo. Rangovui nepratęsus avansinio mokėjimo garantijos galiojimo termino, Užsakovas turi teisę sustabdyti mokėjimus pagal Sutartį tai sumokėto avanso daliai, kuri nėra užskaityta.

# ŠALIŲ TEISĖS IR PAREIGOS

* 1. **Užsakovas įsipareigoja:**
     1. tinkamai ir sąžiningai vykdyti Sutartį;
     2. Sutarties vykdymo metu bendradarbiauti su Rangovu, teikiant Sutarčiai vykdyti pagrįstai reikalingą informaciją, kurios pateikimo būtinybė iškilo Sutarties vykdymo metu;
     3. priimti tinkamai suteiktas Paslaugas ir sumokėti Sutarties kainą už tinkamai ir laiku suteiktas Paslaugas pagal Sutarties sąlygas;
     4. suteikti reikiamus įgaliojimus Rangovui veikti Užsakovo vardu (jei tokie įgaliojimai yra reikalingi);
     5. tinkamai vykdyti kitas Sutartyje ir Lietuvos Respublikos teisės aktuose numatytas pareigas;
     6. Sutartyje nustatytais terminais priėmimo–perdavimo aktu perduoti Rangovui statybvietę;
     7. pastebėjus defektų ar trūkumų arba nustačius nukrypimų nuo sąlygų, kurie pablogina Darbų kokybę, nedelsdamas raštu pranešti Rangovui;
     8. priimti iš Rangovo pagal Sutartį atliktas Paslaugas ir Darbus, patikrinti juos ir, pastebėjus nukrypimų nuo Sutarties sąlygų ar kitokių trūkumų, pranešti apie tai Rangovui;
     9. priimti iš Rangovo tinkamai įvykdytus užbaigtus Darbus, Paslaugas ir Sutartyje numatytomis sąlygomis už juos atsiskaityti.
  2. Užsakovas prižiūri Paslaugų ir Darbų atlikimą pagal Sutartį ir teikia būtinus nurodymus Sutartyje numatytiems Darbams atlikti, taip pat turi kitas Sutartyje ir teisės aktuose numatytas Užsakovo teises.
  3. **Bendrieji Rangovo įsipareigojimai:**
     1. teikti Paslaugas pagal Sutartį ir taikomus teisės aktus už Sutarties kainą savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
     2. visą Sutarties galiojimo laikotarpį išlaikyti ne mažesnę kvalifikaciją, nei buvo nustatyta pirkimo dokumentų kvalifikaciniuose reikalavimuose, ir atitikimą privalomiems reikalavimams, nustatytiems pirkimo dokumentuose. Jeigu pirkimo vykdymo metu nebuvo tikrinama Rangovo kvalifikacija dėl teisės verstis atitinkama veikla arba kvalifikacija buvo tikrinama ne visa apimtimi, užtikrinti, kad Sutartį vykdys tik tokią teisę turintys asmenys. Rangovas, pageidaudamas pakeisti specialistą (-us), kurio (-ių) kvalifikacija rėmėsi savo atitikčiai kvalifikaciniams reikalavimams pagrįsti, privalo raštu apie tai informuoti Užsakovą ir pateikti keičiančio specialisto kvalifikaciją patvirtinančius dokumentus. Užsakovas, gavęs iš Rangovo prašymą dėl specialisto keitimo, ne vėliau kaip per 7 (septynias) dienas patikrina, ar naujo specialisto kvalifikacija atitinka pirkimo dokumentuose keliamus reikalavimus, ir raštu praneša Rangovui apie savo sutikimą keisti specialistą arba pateikia motyvuotą atsisakymą;
     3. užtikrinti, kad Rangovo ir (ar) Rangovo pasitelktų subrangovų paskirti statybos darbų vadovai, kuriems Sutarties vykdymo tikslais bus reikalinga teisė be palydos patekti prie Klaipėdos valstybinio jūrų uosto direkcijos valdomų nacionaliniam saugumui užtikrinti svarbių įrenginių ar turto, atitiks LR Nacionaliniam saugumui užtikrinti svarbių objektų apsaugos įstatymo 17 str. 2 d. nurodytus kriterijus, ir, prieš skiriant ar keičiant jau paskirtą statybos darbų vadovą (-us), pateikti Užsakovui įstatyme nurodytus dokumentus, kad šis galėtų juos patikrinti;
     4. saugoti ir neatskleisti tretiesiems asmenims vykdant Sutartį gautos įslaptintos informacijos ir konfidencialios informacijos, Užsakovui reikalaujant, pasirašyti sutartį dėl įslaptintos informacijos ar konfidencialios informacijos saugojimo;
     5. laikytis Sutartyje nustatytos pranešimų apie papildomus ar atsisakomus darbus pateikimo tvarkos;
     6. laikytis Sutartyje nustatytos pranešimo apie subrangovų kontaktinių duomenų ir atstovų, keičiamų, papildomų ir naujų subrangovų pasitelkimo tvarkos;
     7. per 5 (penkias) darbo dienas nuo atitinkamų aplinkybių paaiškėjimo raštu informuoti Užsakovą apie visas reikšmingas aplinkybes (pvz., turto areštas ar laikinųjų apsaugos priemonių taikymas, taikos sutarties su kreditoriais sudarymas, pagrindų bankroto ar restruktūrizacijos bylai iškelti atsiradimas, paduoti pareiškimai dėl bankroto ar restruktūrizacijos bylos Rangovui iškėlimo, bankroto ar restruktūrizacijos bylos iškėlimas, mokestinis įsiskolinimas ir kitas aplinkybes), turinčias ar galinčias turėti įtakos sutartiniams įsipareigojimams tinkamai vykdyti;
     8. laikytis darbų saugos, gaisrinės saugos, higienos, aplinkos apsaugos reikalavimų ir Klaipėdos valstybinio jūrų uosto naudojimosi ir Klaipėdos valstybinio jūrų uosto laivybos taisyklių reikalavimų bei atsakyti už jų vykdymą ir pasekmes, pažeidus jų reikalavimus;
     9. sudaryti sąlygas ir netrukdyti kitam rangovui statybvietės ribose vykdyti papildomus darbus, jei tokių kito rangovo vykdomų darbų Objekte būtų ir, laikantis Įstatymo nustatytos tvarkos, jų vykdymas būtų pavestas kitam rangovui;
     10. užtikrinti, kad Rangovo ar Rangovo subrangovų darbuotojai ir (arba) tretieji asmenys, vykdantys Paslaugas ir Darbus, Paslaugų ir Darbų atlikimo metu statybvietėje nebūtų apsvaigę nuo alkoholio, narkotinių, toksinių ir (arba) psichotropinių medžiagų;
     11. susipažinti ir santykiuose tarp Užsakovo ir trečiųjų asmenų laikytis Klaipėdos valstybinio jūrų uosto direkcijos atsparumo korupcijai politikos (toliau – politika) ir Klaipėdos valstybinio jūrų uosto direkcijos veiklos partnerių elgesio kodekso (toliau – kodeksas). Susipažinti su politika ir kodeksu bei jų pakeitimais galima [*www.portofklaipeda.lt*](http://www.portofklaipeda.lt). Rangovas privalo užtikrinti, kad šio punkto ir politikos bei kodekso reikalavimų laikytųsi Rangovo ir Sutarčiai vykdyti jo pasitelkiamų trečiųjų asmenų darbuotojai ir kiti atstovai;
     12. vykdant Sutartį laikytis aplinkos apsaugos, socialinės ir darbo teisės įsipareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Įstatymo 7 priede nurodytose tarptautinėse konvencijose;
     13. Užsakovui pareikalavus, pateikti atitiktį aplinkos apsaugos kriterijams pagrindžiančius dokumentus dėl produktų, nurodytų Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 2 priedo XIII–XVI skyriuose, kuriems yra nustatyti minimalūs aplinkos apsaugos kriterijai;
     14. Užsakovui pareikalavus, pateikti Rangovo, subrangovo, ūkio subjekto, kurio pajėgumais Rangovas remiasi, Darbų atlikimo metu naudojamų prekių gamintojo ar šiuos subjektus kontroliuojančių juridinių asmenų registraciją ar fizinių asmenų nuolatinę gyvenamąją vietą ir pilietybę patvirtinančius Įstatyme nurodytus dokumentus, taip pat tiekiamų ar Darbų atlikimo metu naudojamų prekių kilmę patvirtinančius gamintojo ar kito trečiojo asmens išduotus dokumentus;
     15. Sutartyje numatytus ar Užsakovo prašomus pateikti dokumentus teikti Sutartyje numatyta forma ir formatu, o kai tai Sutartyje nenurodyta – Užsakovo projekto vadovo nurodyta forma ir formatu;
     16. Užsakovui prašant ir suteikus prieigą Rangovo įgaliotam asmeniui, Sutartyje ar Užsakovo projekto vadovo nurodytu periodiškumu fiksuoti faktinę darbų vykdymo eigą atitinkančią informaciją, informaciją, reikšmingą Sutarties vykdymui, taip pat kitą Užsakovo projekto vadovo prašomą nurodyti informaciją „Let’s build“ programoje;
     17. Užtikrinti, kad visi statybvietėje Darbus atliekantys asmenys turėtų teisės aktų nustatyta tvarka suformuotą skaidriai dirbančio asmens identifikavimo kodą, o kiti statybvietėje esantys asmenys – Rangovo nustatytą kitų statybvietėje esančių asmenų identifikavimo priemonę, nustatyti kitų statybvietėje esančių asmenų identifikavimo priemonės išdavimo tvarką, registruoti kitų statybvietėje esančių asmenų buvimo statybvietėje pradžios ir pabaigos laiką ir priežastį, vykdyti kitas Lietuvos Respublikos teisės aktuose nustatytas su statybvietėje esančių asmenų identifikavimu susijusias pareigas. Kai Rangovo vardu veikia jungtinės veiklos partneriai, šiame punkte nurodytas pareigas vykdo atsakingas jungtinės veiklos partneris;
     18. Rangovas privalo nuolat stebėti ir identifikuoti su sankcijų laikymusi susijusias rizikas Rangovo vykdomos veiklos apimtyje, būti susipažinęs su ir laikytis Užsakovo sankcijų įgyvendinimo ir kontrolės politikos (<https://portofklaipeda.lt/wp-content/uploads/2024/10/Sankciju-politika.pdf>) nuostatų arba turėti savo sankcijų reikalavimų įgyvendinimo vidinius dokumentus, kurie neprieštarautų Užsakovo sankcijų įgyvendinimo ir kontrolės politikai, taip pat užtikrinti, kad šių reikalavimų laikytųsi ūkio subjektai, kurių pajėgumais Rangovas remiasi ir Rangovo pasitelkti subtiekėjai;
     19. tinkamai vykdyti kitas Sutartyje ir taikomuose teisės aktuose numatytas Rangovui priskiriamas pareigas.
  4. Rangovas patvirtina, kad Sutarties sudarymo metu Rangovui, jo pasitelktiems subrangovams ir subjektams, kurių pajėgumais Rangovas remiasi, nėra taikomos Sutarties vykdymui įtakos turinčios ar galinčios turėti Lietuvos Respublikoje galiojančios tarptautinės sankcijos ir (ar) tarptautinės kitų šalių (Jungtinės Karalystės ar Jungtinių Amerikos Valstijų) sankcijos, ir (ar) Lietuvos Respublikos įstatymais nustatytos kitos ribojamosios priemonės. Jei vykdant Sutartį šiame punkte nurodytos sankcijos ar ribojamosios priemonės būtų pradėtos taikyti Rangovui ar subjektams, kurių pajėgumais Rangovas rėmėsi, Rangovas įsipareigoja nedelsdamas raštu pranešti apie tai Užsakovui, o jei sankcijos ar ribojamosios priemonės būtų pradėtos taikyti Rangovo pasitelktiems subrangovams, nedelsdamas pašalinti tokius subrangovus iš Sutarties vykdymo ir, esant poreikiui, pakeisti tokius subrangovus Sutartyje nustatyta tvarka. Rangovas, pažeidęs šiuo Sutarties punktu nustatytus įsipareigojimus, taip pat paaiškėjus, kad šiame punkte nustatyti Rangovo patvirtinimai neatitinka tikrovės, privalo atlyginti Užsakovui su tokiu pažeidimu ir patvirtinimų neatitikimu susijusius nuostolius, įskaitant, bet neapsiribojant su Sutarties nutraukimu susijusius nuostolius.
  5. **Specialieji Rangovo įsipareigojimai:**
     1. pagal normatyvinių statybos dokumentų nustatytus reikalavimus, pirkimo dokumentus ir Sutarties nuostatas Paslaugas ir Darbus planuoti ir vykdyti taip, kad jie būtų atlikti kokybiškai ir laiku;
     2. Sutartyje nustatytais terminais priėmimo–perdavimo aktu perduoti Projektą;
     3. Sutartyje nustatytais terminais ir tvarka pateikti suderintą kalendorinį Paslaugų ir Darbų atlikimo grafiką;
     4. parengus Projektą per 10 (dešimt) dienų po Uosto direkcijos techninės tarybos pritarimo gavimo dienos pateikti užpildytą (detalizuotą) Darbų kainų ir kiekių žiniaraštį, jame nurodant atskirai kiekvieno darbo ir medžiagos kainą;
     5. pasirašant priėmimo–perdavimo aktą perimti Užsakovo perduodamas medžiagas ir sandėliuoti jas nenusižengiant statybos techninių reglamentų ir taisyklių bei techninių specifikacijų reikalavimams, sudaryti sąlygas Užsakovui patikrinti ne statybvietėje sandėliuojamas Užsakovo Rangovui perduotas medžiagas, kai Darbams naudojamos Užsakovo medžiagos;
     6. užtikrinti Objekte esančių materialinių vertybių apsaugą ir atsakyti už jų sugadinimą, sunaikinimą ar praradimą;
     7. informuoti Užsakovą apie būtinybę keisti ar pataisyti patvirtintą Projektą;
     8. Sutartyje nustatyta tvarka ir terminais teikti tarpinius Darbų priėmimo–perdavimo aktus;
     9. užbaigus darbus parengti ir (ar) atnaujinti techninius pasus;
     10. ne vėliau kaip per 10 (dešimt) dienų nuo defektų paaiškėjimo savo sąskaita pradėti šalinti Darbų atlikimo metu bei garantiniu laikotarpiu atsiradusius defektus;
     11. statybines atliekas tvarkyti pagal taikomas Statybinių atliekų tvarkymo taisykles, laikantis Užsakovo nurodymų, kai tokie teikiami;
     12. kiekvieną darbo dieną iki 10.00 val. pateikti Užsakovo projekto vadovui atliktų Darbų ataskaitą elektronine forma „Microsoft Project“ formatu ir (arba) kitu Užsakovo prašomu formatu, kurioje nurodoma, kokie darbai iki ataskaitos pateikimo dienos buvo atlikti Objekte. Užsakovui reikalaujant, tokius duomenis Rangovas privalo pateikti nedelsdamas;
     13. Užsakovui pareikalavus, pateikti Darbų lokalinę sąmatą ir kitus dokumentus, susijusius su Sutarties vykdymu;
     14. Užsakovui pareikalavus, už kiekvieną einamąjį mėnesį iki kito mėnesio 7 (septintos) dienos pateikti Užsakovo atstovui faktiškai atliktų Paslaugų ir Darbų grafiką „Microsoft Project“ formatu ir (arba) kitu Užsakovo prašomu formatu ir, esant atsilikimui nuo suderinto kalendorinio Paslaugų ir Darbų atlikimo grafiko, motyvuotai pagrįsti vėlavimo priežastis, numatyti ir nurodyti priemones ir terminus Paslaugų ir Darbų vėlavimui pašalinti be papildomų išlaidų Užsakovui. Faktiškai atliktų Paslaugų ir Darbų grafikas už einamąjį mėnesį turi būti pateiktas su Rangovo paskirto atstovo parašu ir data.
  6. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Užsakovo nuosavybė.
  7. Nė viena Šalis neturi teisės perleisti visų arba dalies teisių ir pareigų pagal Sutartį jokiai trečiajai šaliai be išankstinio raštiško kitos Šalies sutikimo.

# DARBŲ ATLIKIMAS

* 1. Paslaugos, Darbai atliekami pagal kalendorinį Paslaugų ir Darbų atlikimo grafiką. Galutinai suderintą kalendorinį Paslaugų ir Darbų atlikimo grafiką Rangovas privalo pateikti Užsakovui ne vėliau kaip per 15 (penkiolika) dienų nuo Sutarties įsigaliojimo dienos nustatyta tvarka:
     1. Užsakovas pateiktą kalendorinį Paslaugų ir Darbų atlikimo grafiką privalo pasirašyti arba per 5 (penkias) dienas nuo jo gavimo dienos pateikti argumentuotas pastabas;
     2. jeigu dėl kalendorinio Paslaugų ir Darbų atlikimo grafiko buvo pateiktos pastabos, Rangovas per 5 (penkias) dienas turi įvertinti Užsakovo pateiktas pastabas ir galutinai suderintą grafiką pateikti Užsakovui;
     3. raštu suderintą kalendorinį Paslaugų ir Darbų atlikimo grafiką Rangovas Užsakovui papildomai privalo pateikti ir elektronine forma „Microsoft Project“ formatu ir (arba) kitu Užsakovo prašomu formatu;
     4. kalendorinis Darbų atlikimo grafikas keičiamas dvišaliu susitarimu dėl Darbų atlikimo termino partęsimo, taikant Sutartyje nustatytą Darbų atlikimo termino pratęsimo tvarką, taip pat dėl Sutarties vykdymo stabdymo.
  2. Pagal Sutarties sąlygas suderintas kalendorinis Darbų atlikimo grafikas yra neatskiriama Sutarties dalis.
  3. Užsakovas perduoda Rangovui nustatyto dydžio statybvietę pagal Projektą Sutartyje nustatyta tvarka:
     1. Rangovas per 10 (dešimt) dienų nuo Projekto perdavimo jam privalo pateikti Užsakovui tvirtinti statybvietės planą, suderintą su techninės priežiūros vadovu, uosto naudotoju ir, jeigu reikia, kitais suinteresuotais asmenimis;
     2. Užsakovas, gavęs iš Rangovo suderintą statybvietės planą, per 5 (penkias) dienas jį patvirtina ir pateikia Rangovui statybvietės priėmimo–perdavimo aktą, arba motyvuotai atsisako tvirtinti statybvietės planą raštu informuodamas Rangovą apie tokio atsisakymo priežastis. Užsakovui atsisakius tvirtinti statybvietės planą, Rangovas privalo nedelsiant pakoreguoti jį pagal Užsakovo pastabas ir iš naujo teikti Užsakovui tvirtinti;
     3. Rangovas, gavęs iš Užsakovo statybvietės priėmimo–perdavimo aktą, per 5 (penkias) dienas privalo perimti statybvietę;
     4. jeigu Rangovas nepriima statybvietės nustatytu terminu, laikoma, kad Užsakovas statybvietę perdavė Rangovui 6-ą (šeštą) dieną po statybvietės priėmimo–perdavimo akto išsiuntimo Rangovui dienos.
  4. **Vykdydamas Darbus Rangovas:**
     1. nedelsdamas raštu privalo pateikti savo abejones Užsakovui:
        1. dėl Užsakovo pateiktų medžiagų arba kitų rangovų atliekamų darbų kokybės (jei tokie būtų pateikti);
        2. dėl įvairių kitų nuo Rangovo nepriklausančių aplinkybių, kurios kelia grėsmę atliekamų Darbų tinkamumui, tvirtumui, saugumui;
     2. privalo savo lėšomis kompensuoti Darbus, kurie jau atlikimo metu vertinami kaip netinkamai vykdomi arba neatitinkantys Sutarties, ir atlyginti dėl to susidariusius nuostolius. Rangovui nevykdant savo pareigų ir nepašalinus trūkumų, Užsakovas gali nustatyti atitinkamą terminą šiems trūkumams pašalinti;
     3. visus Darbų procesus turi vykdyti taip, kad esami statiniai nebūtų be reikalo arba netinkamai naudojami;
     4. atlikus Sutartyje numatytus Darbus, sutvarko statybvietę. Rangovui nesutvarkius statybvietės iki Užsakovo nustatyto termino, Užsakovas turi teisę sutvarkyti statybvietę Rangovo lėšomis pasitelkdamas trečiuosius asmenis;
     5. Užsakovo suteiktas sandėliavimo, darbo vietos, privažiavimo kelius ir kt. objektus suremontuoja pagal ankstesnę jų būklę;
     6. jeigu Darbai ar jų dalis atliekami naudojant Užsakovo pateiktas medžiagas ir jei kitaip nenurodo Užsakovas, Užsakovo pateiktas medžiagas, statybos gaminius ir dirbinius išsikrauna, transportuoja ir sandėliuoja Rangovas savo lėšomis;
     7. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, Darbų vykdymui įsipareigoja nesitelkti subrangovų, nesiremti ūkio subjektų pajėgumais, taip pat netiekti ir Darbų atlikimui nenaudoti prekių (įskaitant jų sudedamąsias dalis, pakuotes), kurių gamintojo ar bet kurį iš aukščiau išvardintų subjektų kontroliuojančio juridinio asmens registracijos vieta arba fizinio asmens nuolatinė gyvenamoji vieta, arba pilietybės valstybė yra įtraukta į Lietuvos Respublikos Vyriausybės patvirtintą priešiškų valstybių ir teritorijų sąrašą (toliau – Sąrašas), taip pat netiekti ir Darbų atlikimo metu nenaudoti prekių (įskaitant jų sudedamąsias dalis, pakuotes), kurių kilmės valstybė ar teritorija yra nurodyta Sąraše, ar paslaugų, kurios teikiamos iš Sąraše nurodytų valstybių ar teritorijų. Kai atitikimas šiame punkte nustatytiems reikalavimams buvo tikrinamas pirkimo, kuriam pasibaigus sudaryta Sutartis, metu, Sutarties vykdymo metu pasikeitus tokiai informacijai ar paaiškėjus naujai informacijai, Rangovas įsipareigoja nedelsdamas tokią informaciją pateikti Užsakovui.

# ATLIKTŲ DARBŲ PRIĖMIMAS

* 1. Kartą per mėnesį, atlikus Sutartyje numatytus Darbus, Rangovas ir Užsakovas tarpusavyje pasirašo Darbų perdavimo–priėmimo aktą, kuriuo nustatoma, kad per ataskaitinį laikotarpį įvykdyti Darbai atlikti tinkamai. Atliktų Darbų priėmimo–perdavimo aktas sudaromas ir pasirašomas nustatyta tvarka:
     1. Rangovas Užsakovo įgaliotam asmeniui pateikia Sutartyje nustatytos formos atliktų Darbų priėmimo–perdavimo aktą elektronine („Microsoft Excel“ ir (arba) kitu Užsakovo prašomu formatu) ir Rangovo įgalioto asmens pasirašyta popierine forma (3 egz.). Atliktų Darbų priėmimo–perdavimo akte turi būti nurodyti visi per kalendorinį mėnesį, už kurį pateikiami Darbų atlikimo aktai, atlikti Darbai ir tų Darbų kaina. Darbų atlikimo aktai turi būti parengti taip, kad kiekvieną tuose aktuose nurodytą sumą galima būtų patikrint;
     2. Užsakovui reikalaujant, Rangovas kartu su Darbų atlikimo aktu turi pateikti Darbų rūšį ir apimtį patvirtinantį apskaičiavimą ir dokumentus, patvirtinančius Darbams panaudotų medžiagų kokybę (jei Darbai buvo atliekami Rangovo medžiagomis);
     3. ne vėliau kaip iki kito mėnesio 5 (penktos) dienos Rangovas teikia Užsakovui Rangovo įgaliotų asmenų pasirašyto atliktų Darbų priėmimo–perdavimo akto 3 egz.;
     4. Užsakovas per 5 (penkias) darbo dienas patikrina ir, jei nėra pastabų, pasirašo atliktų Darbų priėmimo–perdavimo aktus, o jei yra pastabų (jei aktuose rasta klaidų, neatitikimų, netikslumų arba reikalingi papildymai, patikslinimai, paaiškinimai ir pan.), grąžina juos su rašytinėmis pastabomis Rangovui ištaisyti;
     5. Užsakovui pasirašius Rangovo atliktų Darbų priėmimo–perdavimo aktą, Rangovas per 2 (dvi) dienas Sutartyje nustatyta tvarka pateikia Užsakovui sąskaitą faktūrą.
  2. Pasirašius atliktų Darbų priėmimo–perdavimo aktą, Objekto atsitiktinio žuvimo ar sugedimo rizika, taip pat pareiga rūpintis Objektu ar jo dalimi lieka Rangovui iki Rangovo užbaigtų Darbų perdavimo statytojui akto pasirašymo.
  3. Rangovas, užbaigęs visus Darbus, su prašymu dėl užbaigtų Darbų perdavimo–priėmimo raštu privalo kreiptis į Užsakovą.
  4. Užsakovas, gavęs Rangovo pranešimą apie pasirengimą perduoti atliktus Darbus, per 5 (penkias) dienas privalo:
     1. atlikti bendrą Darbų apžiūrą ir patikrinimą, parengti užbaigtų Darbų perdavimo–priėmimo aktą, jame nurodydamas, kad Darbai buvo baigti pagal Sutartį kartu pridedant (jei reikia) defektų ir smulkių nebaigtų darbų, kurie neturės esminės įtakos naudojant Darbus pagal paskirtį, sąrašą. Tokiame sąraše turi būti nurodoma, iki kada nebaigti Darbai ar defektai turi būti pašalinti. Darbų perdavimas ir priėmimas įforminamas užbaigtų Darbų perdavimo statytojui aktu, kurį pasirašo abi Šalys;
     2. raštu atsisakyti perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo–priėmimo aktas bei pradėta statybos užbaigimo procedūra.
  5. Prieš priimant Darbus turi būti atlikti bandymai ir kontroliniai matavimai, gauti rezultatai turi būti ne blogesni nei numatyta apraše.
  6. Rangovas kartu su užbaigtų Darbų perdavimo statytojui aktu privalo Užsakovui pateikti tinkamus bei visiškai sukomplektuotus privalomuosius statybos užbaigimo dokumentus, parengtus pagal STR 1.05.01:2017 „*Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas*“ reikalavimus.
  7. Rangovas atsako Užsakovui už nukrypimus nuo normatyvinių statybos dokumentų reikalavimų ir, jei nustatoma Darbų trūkumų, Rangovas šalina juos savo lėšomis.
  8. Objekto užbaigimas įforminamas deklaracija apie statybos užbaigimą.

# SUTARTIES NUTRAUKIMAS

* 1. Šalys gali nutraukti Sutartį Šalių susitarimu arba vienos iš Šalių iniciatyva Sutartyje nustatytais pagrindais.
  2. Užsakovas turi teisę vienašališkai ne teismo tvarka nutraukti Sutartį, pranešdamas apie tai Rangovui raštu prieš 15 (penkiolika) dienų Civilinio kodekso 6.217 str. 1 ir 3 dalyje ir toliau nurodytais pagrindais:
     1. jeigu Rangovas, nepaisydamas Užsakovo raginimo, nepradeda Darbų, Paslaugų sutartu laiku arba dirba taip lėtai, kad pažeidžiami kalendoriniame Paslaugų ir Darbų atlikimo grafike numatyti terminai ir baigti Paslaugas ir Darbus Sutartyje nustatytu terminu pagrįstai būtų neįmanoma;
     2. jeigu Rangovas nesilaiko Sutarties sąlygų dėl Darbų kokybės: naudoja netinkamas medžiagas ar kitus Darbų komponentus, nekokybiškai atlieka Darbus ar jų dalį, nepaiso Užsakovo nurodymų pašalinti trūkumus iki nustatytų terminų ar elgiasi kitaip, nei nustatyta Sutartyje, ir dėl to Užsakovas turi pagrindo manyti, kad Rangovas nepajėgus užbaigti Darbų be esminių trūkumų ar didelių nuostolių Užsakovui;
     3. jeigu Rangovo vykdomose Paslaugose ar Darbuose yra esminių nukrypimų nuo Sutarties sąlygų ar kitokių esminių Sutarties vykdymo trūkumų;
     4. jeigu paaiškėja, kad Rangovas, siekdamas Sutarties, buvo sudaręs susitarimą, neleistinai ribojantį konkurenciją;
     5. jeigu paaiškėja, kad Rangovui taikomas turto areštas ar laikinosios apsaugos priemonės, Rangovas sudarė taikos sutartį su kreditoriais, atsirado pagrindai bankroto ar restruktūrizacijos bylai iškelti, paduotas pareiškimas dėl bankroto ar restruktūrizacijos bylos Rangovui iškėlimo, iškelta bankroto ar restruktūrizacijos byla, susidarė mokestiniai įsiskolinimai, nepateikiamas Sutarties įvykdymo užtikrinimo pratęsimas, nepratęsiamas civilinės atsakomybės draudimas ar yra kitos svarbios aplinkybės ir surinktų duomenų visetas sudaro prielaidą, kad Rangovas nebus pajėgus įvykdyti Sutartį laiku ar Darbai gali būti atlikti nekokybiškai, ar gali būti apsunkintas nuostolių išieškojimas dėl Sutarties pažeidimo;
     6. jeigu dėl Rangovo reorganizavimo, įskaitant jungimą ir skaidymą, atskyrimo ar bankroto procedūros Rangovo teisių ir pareigų perėmėjas nesugeba toliau tinkamai vykdyti Sutarties tomis pačiomis sąlygomis ir, Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje;
     7. jeigu dėl nenugalimos jėgos Darbai turi būti atidėti neapibrėžtam laikotarpiui arba kai nenugalimos jėgos aplinkybės trunka ilgiau nei 3 (tris) mėn.;
     8. jeigu Rangovas, pažeisdamas LR teisės aktų reikalavimus, atskleidžia tretiesiems asmenims įslaptintą informaciją, kuri jam tapo žinoma Sutarties vykdymo metu;
     9. Rangovui nevykdant su Sutartyje nustatytų privalomųjų draudimo, Sutarties įvykdymo, avanso grąžinimo užtikrinimo dokumentų pateikimu ir pratęsimu susijusių Sutartyje nustatytų pareigų;
     10. jeigu Rangovas (arba bet kuris iš Rangovo darbuotojų, tarpininkų, subrangovų, atstovų ir kt.) duoda arba pasiūlo (tiesiogiai arba netiesiogiai) bet kuriam Užsakovo darbuotojui kokį nors kyšį, dovaną, piniginį atsidėkojimą, komisinius, paslaugas arba kitą vertingą daiktą kaip paskatą arba apdovanojimą už bet kurio su Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti bet kurio su Sutartimi susijusio asmens atžvilgiu. Rangovas dėl šio Sutarties nutraukimo privalo atlyginti Užsakovui visus patirtus nuostolius, atsiradusius dėl Sutarties nutraukimo;
     11. Įstatymo 98 str. 1 d. ir kituose teisės aktuose nustatytais pagrindais.
  3. Paaiškėjus, kad bet kuris iš Sutarties 8.4 punkte numatytų Rangovo patvirtinimų buvo klaidingas arba bet kuris iš įsipareigojimų nevykdomas, arba Sutarties vykdymo metu paaiškėjus, kad Sutarties vykdymas prieštarauja Lietuvos Respublikoje įgyvendinamoms tarptautinėms sankcijoms, Sutartis gali būti nutraukta Užsakovo vienašališkai, netaikant įspėjimo termino.
  4. Rangovas turi teisę nutraukti Sutartį, pranešdamas apie tai Užsakovui raštu prieš 15 (penkiolika) dienų, jeigu Užsakovas be pagrindo nutraukė privalomuosius mokėjimus ir yra įsiskolinęs arba nevykdo kitų Sutartyje numatytų esminių įsipareigojimų ir, nepaisydamas Rangovo raštu įteiktų prašymų, nesiima priemonių šiai padėčiai pakeisti, išskyrus atvejus, kai Sutarties vykdymas sustabdomas Sutartyje nustatyta tvarka.
  5. Nutraukus Sutartį vienašališkai Sutartyje nustatytais pagrindais, Užsakovas Rangovui sumoka Sutarties kainą tik už tinkamai atliktų Paslaugų ir Darbų dalį Sutartyje numatytomis kainomis.
  6. Jeigu Užsakovas nutraukia Sutartį dėl netinkamo Rangovo Sutarties vykdymo, Rangovas privalo atlyginti Užsakovui visas dėl šio Sutarties nutraukimo susidariusias išlaidas, patirtas dėl Sutartyje numatytų Paslaugų ir Darbų užbaigimo, ir kompensuoti dėl šio nutraukimo patirtus nuostolius, įskaitant ir nuostolius dėl pabrangusių Paslaugų ir Darbų, dėl Užsakovo negautų pajamų, jei dėl Rangovo atsisakymo vykdyti Sutartį Objektas nebūtų užbaigtas laiku.
  7. Sutarties nutraukimas neturi įtakos atsakomybės, ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir nutraukus Sutartį.

# SUBRANGA IR JUNGTINĖ VEIKLA

* 1. Sutarčiai vykdyti šiame punkte nurodytoms Paslaugos ir (ar) Darbams atlikti (įskaitant paslaugų teikimą ir prekių tiekimą, kuriuos apima Darbų atlikimas) Rangovas numato pasitelkti šiuos subrangovus:   
     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Šis punktas pildomas, jei Rangovas pasiūlyme nurodė subrangovams atlikti perduodamą Darbų dalį ir pasitelkiamus subrangovus).
  2. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti Sutarties 12.1 punkte nurodytų subrangovų kontaktinius duomenis ir jų atstovus. Rangovas taip pat įsipareigoja informuoti Užsakovą apie šios informacijos pasikeitimą visu Sutarties vykdymo metu.
  3. Rangovas Sutarties vykdymo laikotarpiu toms paslaugoms ir (ar) tiems darbams, kurių vykdymą Rangovas pasiūlyme numatė perduoti subrangovams, gali keisti pasitelktą subrangovą arba pasitelkti papildomą subrangovą, nekeisdamas pasitelktų subrangovų (toliau – papildomas subrangovas).
  4. Rangovas Sutarties vykdymo laikotarpiu turi teisę pasitelkti naują subrangovą, nors teikdamas pasiūlymą nebuvo numatęs subrangovų pasitelkimo atitinkamai Paslaugų ir (ar) Darbų daliai (toliau – naujas subrangovas), jeigu Sutarties vykdymo laikotarpiu atsiranda reikšmingų aplinkybių, dėl kurių toks pasitelkimas yra būtinas ir kurių apdairus Rangovas nebūtų galėjęs numatyti, įskaitant, bet neapsiribojant atvejus, kai:
     1. sugenda Paslaugoms ir (ar) Darbams vykdyti reikalinga Rangovo technika, o Rangovas negali sutaisyti / suremontuoti arba dėl meteorologinių sąlygų ar kitų priežasčių negali į Paslaugų atlikimo vietą ir (ar) Darbų atlikimo zoną atgabenti pakeičiančios technikos ar kitos būtinos įrangos per ilgesnį nei 30 (trisdešimties) dienų terminą ar kitą Rangovo nurodytą terminą, kuris reikšmingai sutrukdytų Paslaugų ir (ar) Darbų atlikimą pagal Paslaugų ir Darbų atlikimo grafiką;
     2. siekiama išvengti galimos statinio griūties;
     3. dėl uosto naudotojų vykdomos ūkinės veiklos poreikių darbų zonoje, kai dar neužbaigus Darbų planuojama vykdyti krovos darbus, kuriems yra būtinas techniniame projekte numatytas siekiamas Darbų rezultatas, ir dėl tokių uosto naudotojo vykdomos ūkinės veikos ypatumų Rangovas negalės baigti Darbų nustatytu terminu;
     4. siekiama baigti Paslaugų tiekimą ir Darbus nustatytu terminu ir dėl to reikia padidinti Paslaugų ir (ar) Darbų našumą arba Užsakovui pagrįstai reikalaujant baigti Darbus anksčiau;
     5. Įstatymo 97 str. 1 dalies 2–5 punktuose ir 2 dalyje nustatytais pagrindais keičiama Sutartis arba įsigyjami papildomos paslaugos ir (ar) darbai;
     6. esant kitoms Paslaugų ir Darbų atlikimui reikšmingoms Rangovo organizacinės struktūros ar vykdomos ūkinės veiklos ypatumams.
  5. Rangovas, pageidaudamas pakeisti subrangovą, pasitelkti papildomą subrangovą arba pasitelkti naują subrangovą, privalo apie numatomą keitimą arba papildomo ar naujo subrangovo pasitelkimą iš anksto raštu informuoti Užsakovą bei pateikti keičiančio, papildomai arba naujai pasitelkiamo subrangovo kvalifikaciją patvirtinančius dokumentus (jei subrangovams buvo keliami kvalifikacijos reikalavimai arba teisė vykdyti Paslaugas ir (ar) Darbus, kuriems pasitelkiamas naujas subrangovas, siejama su kvalifikacijos reikalavimais) ir pašalinimo pagrindų nebuvimą patvirtinantį dokumentą (kai Rangovas rėmėsi keičiamo subrangovo pajėgumu arba kai Sutartyje numatyta Užsakovo teisė reikalauti iš subrangovų pateikti pašalinimo pagrindų nebuvimą patvirtinantį dokumentą), taip pat nurodyti keičiančio, papildomo ar naujo subrangovo kontaktinius duomenis ir jo atstovus. Siekdamas pasitelkti naują subrangovą, Rangovas papildomai privalo nurodyti, dėl kokių priežasčių siekia pasitelkti naują subrangovą.
  6. Užsakovas, gavęs Rangovo prašymą ir visus dokumentus, per 7 (septynias) darbo dienas nuo visų dokumentų gavimo patikrina (kai taikoma), ar subrangovo kvalifikacija atitinka pirkimo dokumentuose keliamus reikalavimus, taip pat ar nėra subrangovo privalomo pašalinimo pagrindų. Šalims įvykdžius visas punkte nurodytas sąlygas, sudaromas susitarimas dėl Sutarties pakeitimo.
  7. Jei Rangovas pakeičia pasitelktą subrangovą, pasitelkia papildomą ar naują subrangovą pažeisdamas Sutartyje nustatytą tvarką, Rangovas, Užsakovui pareikalavus, nedelsdamas turi atsisakyti tokio subrangovo paslaugų ir pakeisti jį tinkamu subrangovu Sutartyje nustatyta tvarka.
  8. Rangovas privalo nedelsdamas atsisakyti subrangovo, kuriam taikomos tarptautinės sankcijos ar kiti ribojimai, bei užtikrinti, kad toks subrangovas nevykdytų Sutarties nuo sankcijų ar kitų ribojimų taikymo jam momento bei, esant poreikiui, pakeisti tokį subrangovą kitu subrangovu Sutartyje nustatyta tvarka.
  9. Jeigu pirkimo vykdymo metu nebuvo tikrinama Rangovo ir (ar) subrangovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys. Užsakovui reikalaujant Rangovas turi pateikti Užsakovui dokumentus, įrodančius subrangovo teisę verstis atitinkama veikla.
  10. Rangovas atsako už savo ir subrangovų atliekamas Paslaugas ir Darbus bei jų kokybę, Darbų saugą, už prievolių nevykdymą arba netinkamą vykdymą, atlygina dėl subrangovų kaltės padarytus tiesioginius nuostolius.
  11. Jeigu Rangovas Sutarčiai vykdyti pasitelks subrangovą (-us), tarp Užsakovo, Rangovo ir subrangovo gali būti pasirašoma trišalė tiesioginio atsiskaitymo sutartis, kurioje aprašoma tiesioginio atsiskaitymo su subrangovu tvarka. Užsakovas, ne vėliau kaip per 3 (tris) darbo dienas nuo Sutarties įsigaliojimo ir Sutarties 12.2 punkte nurodytos kontaktinės informacijos apie subrangovą gavimo iš Rangovo dienos, o kai Sutartyje nustatyta tvarka keičiamas subrangovas, pasitelkiamas papildomas ar naujas subrangovas – nuo Užsakovo sutikimo keisti subrangovą pateikimo Rangovui dienos raštu informuoja subrangovą apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia Užsakovui prašymą sudaryti trišalę atsiskaitymo sutartį. Subrangovui negali būti mokamas avansas, tiesioginis atsiskaitymas subrangovui gali būti atliekamas tik po to, kai Užsakovas iš Rangovo Sutartyje nustatyta tvarka priims subrangovo atliktus Darbus. Trišalė sutartis negali prieštarauti Sutarties ir pirkimo dokumentų nuostatoms, trišalėje sutartyje taip pat turi būti numatyta Rangovo teisė prieštarauti nepagrįstiems mokėjimams subrangovui. Kilus ginčui tarp Rangovo ir subrangovo, jie ginčus sprendžia savarankiškai, Užsakovui nedalyvaujant. Subrangovui išmokėtų sumų dydžiu yra mažinamos Rangovui mokėtinos sumos.
  12. Kai Sutartis sudaroma su Rangovu, atstovaujančiu jungtinės veiklos sutarties pagrindu veikiančius subjektus, Rangovui taikomos pirkimo dokumentuose nustatytos sąlygos dėl jungtinės veiklos.

# GARANTIJŲ SUTEIKIMAS DARBAMS

* 1. Rangovas užtikrina, kad jo Darbai per visą garantinį laiką atitiks Projekto nustatytas savybes, pirkimo dokumentaciją, normatyvinių statybos dokumentų reikalavimus ir yra atlikti be klaidų, kurios panaikintų arba sumažintų jų vertę arba tinkamumą panaudoti taip, kaip numatyta.
  2. Užsakovas, per garantinį laiką nustatęs objekto defektus, privalo per protingą terminą nuo jų nustatymo pareikšti pretenzijas Rangovui. Rangovas per garantijos terminą atsiradusius Darbų defektus privalo neatlygintinai pašalinti per Rangovo ir Užsakovo tarpusavio susitarimu suderintą terminą, kuris nustatomas atsižvelgiant į Darbų apimtį.
  3. Rangovui ilgiau kaip 15 (penkiolika) dienų atsiliekant nuo Užsakovo nustatyto termino Darbų defektams pašalinti pabaigos arba kai tampa akivaizdu, kad Rangovas tinkamai nepašalins Darbų defektų, Užsakovas turi teisę pavesti Darbus atlikti trečiajam asmeniui.
  4. Rangovui atsisakius pašalinti defektus ar kitus Darbų trūkumus, juos pašalina Užsakovas. Preziumuojama, kad Rangovas atsisako pašalinti defektus ar kitus darbo trūkumus, jei jų šalinti nepradeda per 15 (penkiolika) dienų nuo Užsakovo raštu pateikto reikalavimo pašalinti trūkumus.
  5. Sutarties 13.4 punkte numatytais atvejais Rangovas privalo sumokėti Užsakovui už atliktus defektų ar kitų trūkumų šalinimo darbus per 15 (penkiolika) dienų nuo sąskaitos faktūros išsiuntimo.
  6. Objektui nustatomas 5 (penkerių) metų, paslėptiems (objekto) elementams – 10 (dešimties) metų, o esant tyčia paslėptų defektų – 20 (dvidešimties) metų garantinis terminas.
  7. Rangovo teikiamoms medžiagoms, gaminiams bei jų komponentams nustatomas 5 (penkerių) metų garantinis terminas.
  8. Garantiniai terminai skaičiuojami nuo Rangovo užbaigtų Darbų perdavimo statytojui akto pasirašymo dienos. Garantinis terminas sustabdomas tiek laiko, kiek Objektas (įrenginys, statinys) negalėjo būti naudojamas dėl nustatytų defektų (trūkumų), už kuriuos atsako Rangovas.
     1. Rangovas kartu su Rangovo atliktų statybos darbų perdavimo Užsakovui užbaigimo aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal Sutartį. Šis dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių defektų, nustatytų per pirmuosius 3 (trejus) statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 (trejų) metų laikotarpiu turi būti ne mažesnė kaip 5 (penki) procentai statinio statybos kainos. Dokumentas, garantinio laikotarpio metu užtikrinantis Rangovo prievolių vykdymą pagal Sutartį, privalo būti neatšaukiamas, pirmo pareikalavimo, besąlyginis, išduotas draudimo bendrovės arba geros reputacijos banko (turinčio (ar jei jį turi patronuojantis bankas) ne mažesnį kredito reitingą kaip Standard & Poor‘s – BBB+-, ar Moody’s – Baa1, ar Fitch – BBB+) garantijos raštas.

# ŠALIŲ ATSAKOMYBĖ

* 1. Jei dėl Užsakovo kaltės nesumokama už Paslaugas per nustatytus terminus, Rangovo pareikalavimu, Užsakovas privalo sumokėti Rangovui už kiekvieną uždelstą dieną 0,05 (penkių šimtųjų) proc. dydžio delspinigius nuo laiku nesumokėtos sumos, neviršijant 10 (dešimties) proc. pradinės Sutarties vertės.
  2. Jei Rangovas nesuteikia Paslaugų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų taikyti 0,05 (penkių šimtųjų) proc. dydžio delspinigius nuo Sutarties kainos be PVM už kiekvieną termino praleidimo dieną, neviršijant 10 (dešimties) proc. pradinės Sutarties vertės. Užsakovui reikalaujant Rangovas privalo sumokėti delspinigius ir atlyginti nuostolius, kurių nepadengia delspinigiai.
  3. Užsakovas, nepagrįstai uždelsęs nustatytu terminu atsiskaityti už atliktus Darbus, Rangovui reikalaujant, moka Rangovui 0,05 (penkių šimtųjų) proc. nuo uždelstos sumokėti sumos dydžio delspinigius, bet ne daugiau nei 10 (dešimt) proc. pradinės Sutarties vertės už kiekvieną uždelstą dieną. Nepagrįstu uždelsimu nelaikomas Sutartyje nustatyta tvarka sustabdytas Sutarties vykdymas.
  4. Rangovas, neužbaigęs Darbų per Darbų atlikimo terminą ar Paslaugų per Paslaugų atlikimo terminą, Užsakovui pareikalavus, už kiekvieną pavėluotą dieną privalo sumokėti 0,05 (penkių šimtųjų) proc. dydžio delspinigius nuo Sutarties kainos be PVM, bet ne daugiau nei 10 (dešimt) proc. pradinės Sutarties vertės, ir atlyginti Užsakovui dėl tokio vėlavimo patirtus nuostolius, kurių nepadengia delspinigiai.
  5. Rangovas, per Sutartyje nustatytą terminą nepateikęs Užsakovui suderinto kalendorinio Paslaugų ir Darbų atlikimo grafiko, Užsakovui pareikalavus privalo sumokėti 300 (trijų šimtų) Eur baudą už kiekvieną uždelstą dieną nuo Sutartyje nustatyto termino tokiam grafikui pateikti pabaigos.
  6. Nevykdant Užsakovo nurodymų Darbams atlikti, Užsakovui reikalaujant, Rangovas privalo sumokėti 100 (vieno šimto) Eur baudą už kiekvieno nurodymo iki Užsakovo nustatytos datos neįvykdymo atvejį.
  7. Kai Rangovas nuslepia būtinų atlikti Darbų nustatymo faktą, nuo kurio paaiškėjimo Rangovas privalėjo žinoti apie aplinkybes, dėl kurių būtina atlikti papildomus darbus, Rangovui taikoma 10 proc. bauda nuo apskaičiuotos būtinų papildomų darbų kainos be PVM. Būtinų papildomų darbų kaina apskaičiuojama taikant tvarką, nustatytą papildomų darbų kainos apskaičiavimui.
  8. Jei Darbų atlikimo metu nustatomas Rangovo ar Rangovo pasitelkto asmens neblaivumas ar apsvaigimas nuo narkotinių, psichotropinių ir toksinių medžiagų, už kiekvieną nustatytą atvejį arba asmens atsisakymą tikrinti asmens blaivumą arba apsvaigimą Rangovas įsipareigoja sumokėti 1 500 Eur (vieno tūkstančio penkių šimtų eurų) baudą. Šiame punkte nustatyta bauda taikoma LR kompetentingų kontrolės institucijų pranešimų su patvirtintais duomenimis arba Uosto direkcijos atstovų pranešimų pagrindu. Asmuo laikomas apsvaigusiu nuo alkoholio, jei alkoholio kiekis biologinėse organizmo terpėse viršija 0,00 promilės/ml.
  9. Jei Sutartis nutraukiama dėl vienos iš Šalių kaltės, kaltoji Šalis kitai Šaliai sumoka 10 (dešimties) proc. nuo pradinės Sutarties vertės dydžio baudą.
  10. Jei Rangovas pažeidžia Sutarties 8.3.8 ir 8.3.12 papunkčiuose nustatytą prievolę laikytis aplinkos apsaugos reikalavimų, Rangovas moka Užsakovui 1 000,00 Eur (vieno tūkstančio eurų) dydžio baudą už kiekvieną tokio pažeidimo atvejį, nepriklausomai nuo to, ar aplinkos apsaugos valstybinės kontrolės institucijos ir pareigūnai Rangovui taikė ekonomines sankcijas, civilinę, administracinę ar baudžiamąją atsakomybę už aplinkos apsaugos reikalavimų nesilaikymą. Šiame punkte nustatyta bauda taikoma LR kompetentingų kontrolės institucijų pranešimų su patvirtintais duomenimis arba Uosto direkcijos atstovų pranešimų pagrindu, kai pažeidimas yra užfiksuotas Uosto direkcijos (ar jo pavedimu – kitų asmenų) turima technine įranga. Kitais nei LR kompetentingų kontrolės institucijų pranešimų atvejais, Rangovas laikomas pažeidusiu Sutarties 8.3.8 ir 8.3.12 papunkčių įsipareigojimą laikytis aplinkos apsaugos reikalavimų, jei Užsakovo (ar jo pavedimu – kitų asmenų) turima technine įranga yra užfiksuojamas triukšmo, oro, vandens, dirvožemio taršos ribinių dydžių, nustatytų aplinkos apsaugos normatyvuose, viršijimas, ar kitoks aplinkos apsaugos reikalavimų nesilaikymas.
  11. Pasirašydamos Sutartį Šalys patvirtina, kad Sutartyje nustatyto dydžio delspinigiai ir baudos yra Šalių sutarti minimalūs nuostoliai už pavėluotą Sutarties įvykdymą, kurių Šalims nereikia įrodinėti.
  12. Jei yra neaiškumų, dėl ko užtruko Sutarties vykdymas, ar jei nėra aiškių neteisėtų Sutarties Šalių veiksmų dėl Sutarties vykdymo užtrukimo, Šalys atskiru susitarimu gali susitarti dėl pagal Sutartį taikomos atsakomybės dydžio.
  13. Pateiktos delspinigių, baudų ir nuostolių atlyginimo sąskaitos turi būti apmokėtos per 7 (septynias) dienas, jei Užsakovas raštu nenurodo kito termino. Rangovo nesumokėtus delspinigius ir baudas, taip pat kitas Užsakovo pagrįstai reikalaujamas sumas Užsakovas turi teisę išskaičiuoti iš Rangovui mokėtinų ir sulaikytų sumų laikantis LR civilinio kodekse nustatytos vienašalio įskaitymo tvarkos arba reikalavimą dėl jų atlyginimo nukreipti į Sutarties įvykdymo užtikrinimo dokumentą, kai tokį Rangovas pagal Sutartį privalo pateikti.
  14. Rangovas yra visiškai atsakingas už Lietuvos Respublikos aplinkos apsaugą reglamentuojančių įstatymų pažeidimus, žalą, padarytą tretiesiems asmenims, jų turtui, vykdant Sutartyje numatytus Darbus.
  15. Rangovas garantuoja, kad dėl jo veiklos pagal Sutartį Užsakovas neturės teisėtų trečiosios šalies pretenzijų dėl patentų, autorinių teisių ir kitokių nuosavybės teisių pažeidimų.
  16. Jeigu Darbų rezultatas ar jų dalis, prieš perduodant jį Užsakovui, atsitiktinai žūva, yra sugadinamas arba dėl Rangovo kaltės pasidaro negalima Darbų baigti, Rangovas neturi teisės reikalauti atlyginimo už Darbus. Rizika už minėtas aplinkybes tenka Rangovui.
  17. Rangovui atlikus Darbus savavališkai ir (ar) nukrypstant nuo normatyvinių statybos dokumentų, kaip tai numatyta Sutarties 4.8 punkte, atsako savo lėšomis Užsakovui:
      1. kai nukrypimas nuo normatyvinių statybos dokumentų Užsakovui gali sukelti papildomas išlaidas tokiam atliktam Rangovo Darbų rezultatui šalinti;
      2. kai dėl nukrypimo nuo normatyvinių statybos dokumentų Užsakovui padaroma Sutartyje nurodyta ar bet kokia kita žala.

# NENUGALIMOS JĖGOS (FORCE MAJEURE) APLINKYBĖS

* 1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Lietuvos Respublikos Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
  2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

# SUSIRAŠINĖJIMAS IR UŽ SUTARTIES VYKDYMĄ ATSAKINGI ASMENYS

* 1. Sutarties Šalys susirašinėja lietuvių kalba. Visi pranešimai, sutikimai, nurodymai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra raštu pateikti kitai Šaliai arba išsiųsti paštu, taip pat faksu ar elektroniniu paštu toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

|  |  |
| --- | --- |
| **Užsakovas** | **Rangovas** |
| Akcinė bendrovė Klaipėdos valstybinio jūrų uosto direkcija |  |
| J. Janonio g. 24-1, LT-92251 Klaipėda |  |
| +370 46 499 799 |  |
| info@port.lt |  |

* 1. Užsakovas savo atstovu (-e) objekte paskiria atsakingą (atsakingus) asmenį (asmenis) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuris (kurie) atsakingas (atsakingi) už Sutarties vykdymą ir turi teisę spręsti visas technines problemas, susijusias su Sutarties priežiūra ir vykdymu, tačiau neturi teisės keisti Sutarties nei žodžiu, nei konkliudentiniais veiksmais.
  2. Rangovas savo atstovu objekte paskiria įgaliotą asmenį ir raštu per 5 (penkias) darbo dienas po Sutarties įsigaliojimo apie tai praneša Užsakovui (nurodydamas tiesioginį kontaktinį telefoną bei tiesioginį elektroninio pašto adresą). Rangovo atstovas turi teisę ir įgaliojimus spręsti visas technines problemas, susijusias su Sutarties vykdymu, ir Rangovo vardu pasirašyti su tuo susijusius dokumentus.
  3. Šalys turi teisę vienašališkai keisti Sutartyje nurodytus ar, laikantis Sutarties nuostatų, kitai Šaliai pateiktuose Šalių pranešimuose nurodytus atsakingus asmenis nedelsdamos, bet ne vėliau nei per 5 (penkias) dienas informuodamos kitą Šalį 16.1 p. nurodytais kontaktais. Bet kokie Šalies reikalavimai, kylantys iš netinkamai įteiktų pranešimų ar su jais susiję, bus laikomi nepagrįstais.

# BAIGIAMOSIOS NUOSTATOS

* 1. Sutartis sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai Šaliai arba, sudarant elektroninį dokumentą, abiejų Šalių pasirašoma kvalifikuotu elektroniniu parašu. Kai Sutartis ar kitas Sutartyje numatytas dokumentas pasirašomas kvalifikuotu elektroniniu parašu, jis turi būti sudarytas taip, kad atitiktų Lietuvos vyriausiojo archyvaro 2009 m. rugsėjo 7 d. įsakymu Nr. V-60 patvirtintą Elektroniniu parašu pasirašyto elektroninio dokumento specifikaciją ADOC-V1.0.
  2. Vienos iš Sutarties sąlygos negaliojimas nedaro negaliojančios visos Sutarties, išskyrus atvejus, kai Šalys be tos sąlygos Sutarties apskritai nebūtų sudariusios. Jeigu kuri nors Sutarties nuostata ar norma tampa iš dalies ar visiškai negaliojančia, ji nedaro negaliojančių likusių Sutarties nuostatų ar normų. Tokiu atveju Šalys susitaria dėti visas pastangas, kad negaliojanti nuostata ar norma būtų pakeista teisiškai veiksminga nuostata ar norma, kuri kiek įmanoma apimtų negaliojančios nuostatos ar normos turėtas funkcijas ir būtų analogiškai veiksminga pastarajai.
  3. Sutartyje dienomis nurodyti terminai skaičiuojami kalendorinėmis dienomis (d.), jei kitaip nenustatyta Sutartyje.
  4. Rangovas yra atleidžiamas nuo Klaipėdos valstybinio jūrų uosto rinkliavų: laivo, navigacinės, krantinės, tonažo, sanitarinės ir keleivių, kaip tai numatyta Klaipėdos valstybinio jūrų uosto direkcijos generalinio direktoriaus 2022 m. gruodžio 27 d. įsakymu Nr. V-236 patvirtintose Klaipėdos valstybinio jūrų uosto rinkliavų taisyklėse (su vėlesniais pakeitimais). Ši nuostata netaikoma, jei Sutartis nevykdoma dėl Rangovo kaltės.
  5. Sutarčiai taikoma LR teisė. Ginčai, kilę tarp Šalių dėl Sutarties, sprendžiami derybomis, o nepavykus susitarti derybomis – teismine ginčų sprendimo tvarka Lietuvos Respublikos teisme. Kilus ginčui tarp Šalių, Darbai pagal Sutartį negali būti stabdomi ir Rangovas privalo užbaigti Darbus.
  6. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė.
  7. Sutarties priedai yra neatskiriama jos dalis. Sutarties priedai:
     1. 1 priedas – atliktų Darbų priėmimo–perdavimo akto forma, 2 lapai.
     2. 2 priedas – 2024-02-27 techninė užduotis Nr. T-16, 75 lapai.

# ŠALIŲ JURIDINIAI DUOMENYS IR PARAŠAI

|  |  |
| --- | --- |
| **Užsakovo vardu** | **Rangovo vardu** |
| Akcinė bendrovė Klaipėdos valstybinio jūrų uosto direkcija |  |
| Juridinio asmens kodas 240329870 |  |
| J. Janonio g. 24-1, 92251 Klaipėda |  |
| Tel. (8 46) 499 799 |  |
| El. p. info@port.lt |  |
| PVM mokėtojo kodas LT 403298716 |  |
| A. s. LT14 7300 0100 3488 9443 |  |
| AB „Swedbank“, banko kodas 73000 |  |
|  |  |
| Generalinis direktorius A.V. |  |
| Algis Latakas |  |